Hannelie sê hoewel die wonde nog teer is, weet sy dat God met haar lewe ŉ doel het. “Jy weet, ek glo die Here bring niks op ’n mens se pad wat jy nie kan hanteer nie. Daar is ’n rede hoekom ek oorleef het, en ek glo ek moet my getuienis deel en uitleef. Hoewel dit baie swaar is, het ek geweldige vertroosting in die Here gevind. En wat ek hiervan oorgehou het is ’n ontsettende nou band met die Here, en ’n verdieping van my geloof, wat my daagliks dra en wat ek vir niks sal verruil nie.”
Sy onthou haar tyd in Kaboel egter nie as net sleg nie. “Ek het nie voltyds as mediese dokter gepraktiseer nie, maar ek het altyd ’n spreekkamer by ons huis gehad, en daar het ek Westerse sowel as Afghaanse pasiënte gesien; tipiese spreekkamer-konsultasies, kleiner prosedures, voorskrifte en so aan. Mense daar is maar baie arm, so die behoefte is baie groot, en ek het nie ’n inkomste daaruit verdien nie. Ek moes soms selfs vir mense medisyne gee uit my eie sak. In die laaste jaar het ek gewerk by ’n Afghaanse mediese kliniek – anders as Afghaanse vrouedokters kon ek as Westerling darem manspasiënte ook behandel.”
Sy beplan om voltyds weer in die mediese veld betrokke te raak. “Ek wil weer my voete vind in die mediese wêreld. Ek wil ook my geloof uitleef in my beroep, so ek wil werk daar waar die sekulêre en die geestelike mekaar ontmoet. Dit kry ek by die Triomfkliniek. Dit gaan ook oor uitreik na mense wat dit nie kan bekostig nie. Daar is so baie hartseer; dit maak regtig ŉ mens se oë oop vir al jou seëninge.”
God seën jou in jou werke vorentoe. Jy weet waar jou man en kinders is, hoe gelukkig kan ñ mens wees. Sterkte vir die toekoms, sal nie altyd maklik wees nie, maar GOD voorsien en troos
Ek voel jammer vir jou en jou familie. Maar het jy dalk nie besef dat daar baie Afrikaners in SA is wat jou hulp net so brood nodig soek nie? Charity starts at home. Jy is reg dat jou huis gesin gemoor was deurdat hulle christene was. Nadat jy genoem het dat jou man ‘n predikant was, se alles…miskien het hy probeer om hulle geloof te verander na christenskap en dit was ‘n GROOT NO – NO!Jy gaan nie na ‘n moslem land toe en gaan preek daar nie. Glo my as die Afghane of so te se die taliban jou wil aanval net omdat jy ‘n christen is sou hulle jou ook doodgemaak het. Sterkte vir jou
Ek dink nie dit is in ń mens se mag om te kies waar God jou wil gebruik om sy werk te doen nie. Elke persoon is jou naaste maak nie saak waar in die wêreld jy is nie.
Net n korreksie: God gebruik jou waar Sy wil geskied. Sterkte Hannelie en mag God jou met Sy genade, liefde en krag vul.
Sterkte jy is ‘n inspirasie en voorbeeld vir ons almal. God se seen sal jou dra omdat jy Hom eerste stel in jou lewe.
Die jong man wat wêreldbekend geword het toe TV-kameras gewys het hoe hy die voortvlugtige Libiese diktator, Muammar Ghaddafi, uit ‘n pyp getrek het, het In Frankryk aan sy wonde beswyk.
Omran Shaabans het duur vir sy bekendheid betaal. Hy is deur ondersteuners van Ghaddafi in die hande gekry en ontvoer. In die 50 dae wat hy deur sy ontvoerders aangehou is, is hy gemartel. Tydens ‘n mislukte ontsnappoging is hy in die nek en rug geskiet.
Shabaans se vrylating is onlangs deur die Libiese owerhede bemiddel, waarna hy na Frankryk geneem is vir mediese behandeling. Hy is egter oorlede, en sy liggaam is na Libië teruggebring waar dit deur ‘n skare ingewag is. Shabaans sal ook ‘n staatsbegrafnis kry.